Перш за ўсё, трэба паведаміць блізкім і родным, куды вы адпраўляецеся і з кім, калі вернецеся. Не трэба забывацца пра тое, што паход у лес – гэта дастаткова інтэнсіўная фізічная нагрузка. Таму з сабой трэба ўзяць неабходныя медыкаменты, а таксама запас вады, ежы. Не забудзьце мабільны тэлефон, папярэдне зарадзіце яго. Нават калі на рахунку закончыліся грошы, вы ўсё роўна пры неабходнасці зможаце выклікаць экстранныя службы. Вазьміце з сабой набор запалак у воданепранікальнай упакоўцы, дажджавік, невялікі запас грошай. Адзенне трэба выбіраць яркага колеру. Камуфляжная форма, выцвілыя курткі ўскладняюць пошук, паколькі зліваюцца з дрэвамі.